paragraph_text: Okamenjena munja ili fulgurit (lat. fulgur = munja+grom) je prirodna šuplja staklena cijev koja nastaje u kvarcnom pijesku (SiO<sub>2</sub>) prilikom udara munje.<ref> "Structure-based drug design" Penelope W.  Nastaje kada munja koja udari podigne temperaturu pijeska iznad 1800 °C, trenutno taleći kvarc. Nakon hlađenja i spajanja nastaju cjevasti oblici. Postupak traje oko jedne sekunde, a dobiveni fulgurit prikazuje prolaz munje kroz zemlju.<ref> "What are fulgurites and where can they be found?" 2009. Staklo koje se stvara se naziva lehatelierit, a može ga stvoriti i udarac meteorita ili vulkanska eksplozija. Budući da je to amorfna tvar, spada u grupu mineraloida. Okamenjene munje ponekad mogu dosezati i 15 metara u dubinu tla, a promjera su i nekoliko centimetara. Fulguriti su dosta krhki i lome se pri iskopavanju iz tla.<ref> "The New American Cyclopaedia" George Ripley, Charles Anderson Dana, 1859.